ky ru bg ru ky ky ru hu ru ba ru ky ru ky ru ky ru ky ru ky ru ky ru uk ky bg ru ru ru ru ru ru ky ru ky ru ru ru ky en en en ba ky ky ky ky ky ky ky ky ky ru ru en en en ru
газета "Кутбилим" на кыргызском языке • №37,• "Кутбилим" гезити, кыргызча... •
"Кутбилим", жањы саны... o кыргызча... o
email o архив o редакция
АРТКА ЖОЛ ЖОК, АРТТА - ЭСКИ ЗАМАН!
Асылзат мугалимдерге алкыш жана таазим!
Мугалим - эң улуу кесип
"Мугалимдик мен үчүн кесип эмес, мен үчүн - өмүр"
Мамлекеттик кызматта ишеним да, жоопкерчилик да жогорулайт
Рекомендации к программе по иностранным языкам для 5-х классов по новому учебному плану
Жаңы окуу планындагы өзгөртүүлөргө карата сунуштар
Жаңы окуу планындагы өзгөртүүлөргө карата сунуштар
У С Л О В И Я
Бараандуу окумуштууга арналган конференция
Warning: include(../../search.htm) [function.include]: failed to open stream: No such file or directory in /var/www/u0371622/data/www/presskg.com/kut/10/1001_1.htm on line 79
Warning: include(../../search.htm) [function.include]: failed to open stream: No such file or directory in /var/www/u0371622/data/www/presskg.com/kut/10/1001_1.htm on line 79
Warning: include() [function.include]: Failed opening '../../search.htm' for inclusion (include_path='.:') in /var/www/u0371622/data/www/presskg.com/kut/10/1001_1.htm on line 79
АРТКА ЖОЛ ЖОК, АРТТА - ЭСКИ ЗАМАН!
Ошентип, шайлоо жарышы марага кирип келди. Социал-демократиялык партиянын талапкерлери жер-жерлерди түрө кыдырып, элдин кабак-кашын да байкап, шайлоо программасы менен тааныштырып кайтышты. Чоң саясый иш-чаранын алдында СДПК төрагасы менен кең-кесири баарлаштык.
- Урматтуу төрага, Сиз өлкөнү узун-туурасынан далай жолу кыдыргансыз. Бул жолу калктын кабагынан эмне өзгөчөлүктөрдү байкадыңыз?
- Туура, Кыргызстанда мен баспаган жер, барбаган айыл жок. Бул жолу мен калкымдын көзүнөн жык толгон үмүттөрдү окудум. Ошондой эле өлкөнүн накта кожоюну катары сезээрин көрдүм. "Эми эки революциядан кийин жайчылык турмуш келеби, коррупция деген желмаянды ким жок кылат, элге кызмат кылган адилет бийликке акыры жетебизби, кор турмуштан качан башыбыз арылып, байгерчиликке баш бурабыз?" деген өңдүү талылуу, бирок жөндүү суроолор кай жерде болбосун кабыргадан коюлуп турду. Анан да элибиз жел убадаларга шыкалган эмес, анык аткарыла турган программаны талап кылып калган экен. Ооба, 19 жылдан бери көрүнгөн жерден, көрүнгөн элден көчүрүлгөн, башка сиңбеген, ал аз келгенсип чала аткарылган же такыр аткарылбаган программалардан калкыбыздын көңүлү он көчкөн журттай калып бүткөн экен. Эл мындан кийин өзүн алдатпай турганына анык көзүм жетти. Мындай да, өлкөнү бийликтер эмес, эл жылдырат, ошону көпчүлүк өзү түшүнүп калды.
- Андай болсо СДПК, сиз айтмакчы, жел сөздөрдөн турбаган, чындап аткарылчу программасын сунуш кыла алдыбы?
- Биз программабызды кескин өзгөрүлгөн шартты эске алуу менен кайра иштеп чыктык. Ишке жергиликтүү эле эмес, чет жактан да эксперттерди тарттык. Анда "мен бийликке келсем эртеси эле май көл, сүт көл кылып жиберем" дегендей карандай убадалар жок. Биздин программада кризистен качан чыгабыз, жандануу качан башталат, өнүгүү жолуна качан түшөбүз, бюджетти эмненин эсебинен толтурабыз деген так суроолорго так жооптор берилген. Мисалы, биздин эсеп боюнча, жакынкы 1-1,5 жыл кыйынчылыктардан чыга албайбыз. Ачык моюнга алыш керек, ага чамабыз да, каражатыбыз да жетпейт. Буюрса, 2012-жылды ортолоп барып турмуш кадыресе оңоло баштаганын элибиз өзү сезет. Айтмакчы, биздин бул прогноз Эл аралык валюта фондунун прогнозу менен дал чыкты. Беш жыл арасында ички дүң продукт эки эсеге өсөөрү биздин программада көрсөтүлгөн. Бул деген азыркыдан эки эсе жакшы жашай баштайбыз деген сөз.
- А бул иштерди аткарууга каражаттарды кайдан табасыздар, же туш-туштан карыз алып жетебизби?
- Жакында Өкмөтүбүз антикризистик программасын жарыялабадыбы. Анда адаттагыдай эле мындан ары да сырткы кредит, гранттардын эсебинен жыртык-тешиктерди бүтөмөй каралган экен. Буга биз макул эмеспиз. Өзүбүз миллиондордун үстүндө басып жүрүп, өмүр бою кайырчыдай кол сунуп жүргөнүбүз кудайга жагар ишпи? Мисалы, биздин жер астында эле бери дегенде жарым миллиард долларга барабар кен байлык бар. Аны кой, нак миллион акчалар азыр эле элдин чөнтөгүнөн тескери жактарга кетип жатпайбы! Биз каражатты кайдан алабыз? Бир эле мисал: жалаң уурулукту тыюунун эсебинен эле бюджетти 1,5 -2 эсеге көбөйтсөк болот.
Буга 2007-жылы эле Өкмөттү башкарганда көзүм жеткен. Ошол мен премьер кезде бюджеттин кирешеси 1,5 эсеге көбөйгөн, ички дүң продукт 2, 3%тен 8,1%ке өскөн.
Буга ошол коррупциялык схемаларды азайтуунун эсебинен жетишкенбиз. Мисалы, Талды-Булак кенин иштетүүгө лицензияны 300 сомго сатып жиберишкен экен. 300 сом - бул 7 доллар! Биз лицензия алгандарды казынага 20 миллион доллар төлөөгө мажбурлаганбыз. Бул эмне деген акча?
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/kut/10/1001_1.htm on line 110
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/kut/10/1001_1.htm on line 110
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/kut/10/1001_1.htm on line 110
ActionTeaser.ru - тизерная реклама